Premiile Grammy 2025: vedetele care au strălucit pe covorul roșu. Cine a atras atenția cu ținutele neinspirate
La Premiile Grammy 2025 de duminică, pe covorul roșu vedetele au purtat ținute spectaculoase, dar și unele mai puțin inspirate. Deși multe au strălucit în rochii elegante și sofisticate, cu accente rafinate și detalii remarcabile, unele alegeri au lăsat impresia unui look prea exagerat sau prea obișnuit pentru un asemenea eveniment. Penele, accentele de perle, ținutele business și negrul au fost câteva dintre tendințele care au marcat seara, însă nu toate aparițiile au fost apreciate de presa americană.